ઓરકુટમાં અન્ય એક ફિચર "કોમ્યુનિટીસ (Communities)"નું હોય છે. જેની પણ પાસે ઓરકુટનું એકાઉન્ટ છે તે કોમ્યુનિટી શરૂ કરી શકે છે. જેમાં કોઇ પણ ચર્ચા રજૂ કરી શકે છે, કોઇ ઇવેન્ટની જાણ કરી શકે છે, સવાલ પૂછી શકે છે તેમજ ગેમ્સ રમી શકે છે. ઓરકુટમાં એક કરોડ કરતાં પણ વધુ કોમ્યુનિટી હોય છે જેમાં પિઝા અને પાસ્તાની કોમ્યુનિટીનો પણ સમાવેશ થઇ જાય છે. ઓરકુટ સાઇટ શરૂ કરાઇ તેના ૨૪ કલાકમાં જ પાંચ કોમ્યુનિટીની શરૂઆત થઇ ગઇ હતી. 24 માર્ચ, 2008ના ભારતીય સમય 4: 25 ( +5: 30 જીએમટી) પ્રમાણે ઓરકુટમાં કુલ 47,092,584 જેટલી કોમ્યુનિટી હતી. કોંમ્યુનિટીસમાં સર્ચ ટોપિક ફિચરની શરૃઆત કર્યા બાદ ઓરકુટ કોમ્યુનિટિસમાં ફિલ્મ, પુસ્તકની વેબસાઇટ લિંકના સોર્સ આપવામાં આવે છે. કોમ્યુનિટી મેમ્બર્સ પોલ તૈયાર કરી શકે છે અને તેમાં અન્ય સભ્યને પણ આમંત્રણ આપી શકે છે.